## Pravilnik o osnivanju udruženja obrtnika Hrvatske obrtničke komore

### NN 23/1995 (5.4.1995.), Pravilnik o osnivanju udruženja obrtnika Hrvatske obrtničke komore

# HRVATSKA OBRTNIČKA KOMORA

Na temelju članka 55. Zakona o obrtu ("Narodne novine" br.
77/93) i članka 50. stavka 5. Statut Hrvatske obrtničke komore ("Narodne
novine" br. 56/94 i 2/85), Skupština Hrvatske obrtničke komore na
sjednici održanoj dana 2. ožujka 1995. donosi Pravilnik o osnivanju udruženja
obrtnika Hrvatske obrtničke komore

**I. OPĆE ODREDBE**

Članak 1.

Ovim Pravilnikom o osnivanju udruženja obrtnika (u daljnjem tekstu:
Pravilnik) uređuju se zadaće, uvjeti i postupak osnivanja udruženja obrtnika
pri Hrvatskoj obrtničkoj komori.

Članak 2.

Radi promicanja, usklađivanja i zastupanja zajedničkih interesa više
obrtnika koji se bave istom ili sličnom djelatnošću osnivaju se Udruženja
obrtnika. Udruženja obrtnika osnivaju se na području jedne ili više jedinica
lokalne samouprave.

Članak 3.

Udruženja obrtnika osnivaju se na teritorijalnom i strukovnom principu.
Na određenom području može se osnovati samo jedno Udruženje obrtnika za
iste ili slične vrste obrta.

Članak 4.

Obvezatni članovi Udruženja obrtnika su obrtnici koji na području teritorijalnog
obuhvata Udruženja obavljaju u skladu sa Zakonom o obrtu obrtnićku djelatnost.
Osim članova iz stavka 1. ovog članka Udruženje obrtnika može imati i dragovoljne
članove fizičke i pravne osobe u skladu s odredbama Statuta Udruženja.

Članak 5.

Obrtnik danom upisa u obrtni Registar postaje članom Hrvatske obrtničke
komore, a time i članom Udruženja obrtnika kao jednog od oblika organiziranja
obrta sukladno odredbama članka 55. Zakona o obrtu.

Članak 6.

Ako je na području općine ili grada osnovano više Udruženja, a obrtnik
obavlja više djelatnosti svoja članska prava ostvaruje u Udruženju za koje
se osobno izjasni.

Članak 7.

Članstvo u Udruženju za obvezatne članove može prestati iskljućivo odjavom
obrta.

Članak 8.

Unutar udruženja osnivaju se sekcije i cehovi te drugi oblici stručnog
i strukovnog rada.

Članak 9.

Udruženje obrtnika je pravna osoba. Pravnu osobenost stječe danom upisa
u Registar Udruženja obrtnika kojeg vodi Područpa obrtnička komora.

**II. ZADAĆA UDRUŽENJA OBRTNIKA**

Članak 10.

Zadaća Udruženja obrtnika je da na svom području: - štiti i promiče
strukovne, materijalne, moralne i dru ge interese svojih članove, - pravovremeno
izvješćuje područnu Komoru i Hrvat sku obrtnićku komoru o svim pitanjima
od interesa z: obrtništvo Hrvatske, - osigurava protok svih informacija
ukupnog komor skog sustava prema svojim članovima poglavito u pogledk strukovnih
pitanja te glede prava i dužnosti članova, - brine o realizaciji školskog
sustava u obrtništvu t brine o organizaciji sekcija, cehova, odbora i drugih
radnil tijela, - raspravlja o svim staleškim i gospodarskim pitanj ma po
vlastitoj inicijativi ili na poticaj Komore, - izvješćuje svoje članove
o radu područnih Komora Hrvatske obrtničke komore te im predlaže poduzimanj
mjera i aktivnosti u interesu članstva, - organizira kulturne, umjetničke,
humanitarne i druge aktivnosti - obavlja i druge poslove utvrđene Statutom
i drugim općim aktima Udruženja.

**III. UVJETI ZA OSNIVANJE UDRUŽENJA OBRTNIKA**

Članak 11.

Uvjeti za osnivanje udruženja obrtnika je potreba s udruženjem obrtnika
i mogučnost da to udruženje obrtnika izvrši potrebne zadaće zbog kojih
se osniva. Kriteriji kojima se ocjenjuje ispunjenje osnovnog uvjeta za
osnivanje udruženja obrtnika su slijedeći:

1. broj obrtnika osnivača udruženja - najmanje 150

2. broj zaposlenih u udruženju - najmanje 1

3. osigurano korištenje najmanje 1 poslovne prostorije

4. komunikacijska oprema minimalno 1 telefonska linija sa telefax uređajem.

Iznimno Područna županijska Komora može odobrit osnivanje Udruženja
obrtnika ako nije ispunjen uvjet stavka 2. točka 1. ovog članka, ako ocijeni
da za to postoje opravdani razlozi.

**IV. POSTUPAK ZA OSNIVANJE UDRUŽENJA OBRTNIKA**

Članak 12.

Prijedlog za osnivanje novog Udruženja obrtnika svojim osobnim potpisom
Područnoj obrtničkoj komori može dati najmanje 150 obrtnika koji obavljaju
obrtničku djelatnost na području teritorijalnog obuhvata Udruženja u osnivanju.
Pripremne radnje za osnivanje Udruženja obrtnika obavlja Inicijativni odbor
koji se imenuje iz kruga potpisnika prijedloga.

Članak 13.

Inicijativni odbor iz članka 12. stavak 2. Pravilnika dužan je pripremiti:

1. Elaborat o opravdanosti osnivanja Udruženja, i mogućnostima za normalno
funkcioniranje

2. Nacrt Statuta Udruženja

3. Nacrt programa rada Udruženja

4. Nacrt financijskog proračuna Udruženja i 5. Nacrt Poslovnika o radu
Skupštine Udruženja.

Članak 14.

Inicijativni odbor dostavlja Područnoj komori nacrte akata iz članka
13. na uvid, te na osnovi prihvaćanja istih od strane Područne komore,
inicijativni odbor saziva Osnivačku skupštinu. Na Osnivačkoj skupštini
nakon usvajanja Statuta vrši se izbor predsjednika i drugih tijela Udruženja.

Članak 15.

Osnivačka Skupština donosi:

1. Statut Udruženja,

2. Program rada Udruženja,

3. Financijski proračun Udruženja,

4. Poslovnik o radu Skupštine Udruženja.

Statutom Udruženja obrtnika uređuje se osobito: sadržaj rada i organizacija
i teritorijalni obuhvat Udruženja, međusobna prava i obveze članova, tijela
Udruženja, način njihova izbora, način ostvarivanja suradnje s tijelima
vlasti i drugim organizacijama, način financiranja Udruženja u svezi s
postojanjem i radom udruženja.

Članak 16.

Područna obrtnička komora potvrđuje Statut Udruženja. Ukoliko je Statut
Udruženja usvojen na Osnivačkoj Skupštini, suprotan Zakonu o obrtu i Satutu
Komore, Inicijativni odbor dužan je otkloniti utvrđene nedostatke, te ispravljeni
Statut ponovno dostaviti Komori na potvrđivanje.

Članak 17.

Ako je Statut Udruženja u skladu sa Zakonom o obrtu i Statutom Komore,
Područna obrtnička komora će ga potvrditi i dostaviti Udruženju.

Članak 18.

Statut Udruženja mora sadržavati: - naziv, sjedište, teritorijalni obuhvat,
- prava i dužnosti članova Udruženja, - sastav i sazivu Skupštine, - način
kako se pravovaljano odlučuje, - postupak i način izbora Upravnog i Nadzornog
odbora, - način financiranja Udruženja, - upravljanje imovinom Udruženja,
- način prestanka Udruženja, - kao i druga pitanja o kojima ovisi redovan
rad Udruženja.

Članak 19.

Upisom Udruženja obrtnika u "Registar Udruženja" kojeg vodi
Područna obrtnička komora, novoosnovano Udruženje obrtnika stječe status
pravne osobe. Članak 20. Udruženje se financira iz obveznog članskog doprinosa,
prihoda od vlastite imovine te drugih izvora financiranja utvrđenih Statutom.

**V. PRESTANAK RADA UDRUŽENJA**

Članak 21.

Udruženje prestaje kada trajno ne udovoljava nekom od kriterija kojima
se ocjenjuje ispunjenje uvjeta za osnivanje udruženja sukladno članku 11.
ovog Pravilnika ili kada se na temelju pravomoćne odluke više udruženja
odluči za osnivanje jednog jedinstvenog udruženja. Odluku o postojanju
činjenica iz stavka 1. ovog članka donosi područna obrtnička komora. Imovina
udruženja koje je prestalo postojati ima se prvenstveno upotrijebiti za
podmirenje nastalih obveza udruženja, a zatim za ostale namjene utvrđene
Statutom.

**VI. PRIJEILAZNE I ZAVRŠNE ODREDBE**

Članak 22.

Postojeća Udruženja obrtnika nastavljaju sa radom, a osnivanje novih
vrši se prema odredbama ovog Pravilnika.

Članak 23.

Ovaj Pravilnik stupa na snagu osmog dana od dana objave u "Narodnim
novinama".

Zagreb, 10. ožujka 1995

Broj: 84/9-1995.

Predsjednik

Josip Šajnović, v. r.

Pravilnik, NN 23/1995-487